section_heading: Biljni svijet
paragraph_text: U Nacionalnom parku Denali raste oko 1.500 različitih vaskularnih vrsta biljaka, kao i mnoge vrste mahovine, lišajeva, gljiva ili algi. U parku uspijevaju samo one biljne vrste koje su se mogle prilagoditi surovim i dugim arktičkim zimskim uvjetima i kratkim, za razmnožavanje povoljnim toplijim danima. Većinu parka prekriva ledeni sloj a onaj plodniji sloj zemlje potreban za život biljaka je vrlo tanak. Nakon što su se prije 10.000 do 14.000 godina povukli kontinentalni ledenjaci, trebalo je više stotina godina za stvaranje plodnog tla i ponovni rast vegetacije.<ref>Denali National Park plants